Diari Oficial de la Generalitat Valenciana


Sumari del DOGV 8824, del 01-06-2020 (2020/3757)

Notificació de la sentència dictada en el procediment de divorci contenciós número 1444/2018.
---------------------------------------------------------------------------------------------

### Dades del document

Número de DOGV
:   8824

Data del DOGV
:   01-06-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/3757


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1444/2018. [2020/3757]  
Lletrat de l'Administració de justícia: Antonio Salar Andreu  
Jutjat de Primera Instància núm. 6 d'Elx (Alacant)  
Judici família: divorci contenciós [DIC] - 001444/2018  
Part demandant: Viviana Soledad Vásquez Rojas  
Part demandada: Jorge Darío Rojas Rojas  
Sobre divorci  
En el judici de referència s'ha dictat la Sentència de data 11 de febrer de 2020, el text literal de la dispositiva de la qual és el següent:  
  
Dispositiva  
Estime parcialment la demanda presentada per la procuradora dels tribunals Manuela Hidalgo Quiles, en nom i representació de Viviana Soledad Vásques, contra Jorge Darío Rojas Rojas, declarat en situació de rebel·lia processal; declare dissolt, per causa de divorci, el matrimoni contret per totes dues parts el dia 2 de setembre de 2005 a Benicarló amb tots els efectes legals, i acorde les següents mesures definitives:  
  
1. La pàtria potestat de la filla menor E. R. V., nascuda el dia 28 de febrer de 2011, serà exercida per la mare exclusivament.  
2. Respecte a l'atribució de la guarda i custòdia de la menor, correspondrà a la mare.  
3. No es fixa com a règim de visites de la menor amb el pare, sense perjudici que es modifique.  
4. Es fixa com a pensió d'aliments amb càrrec a Jorge Darío Rojas Rojas, a favor de la filla comuna de 200 euros mensuals, quantia que haurà de ser ingressada per mensualitats anticipades, en els cinc primers dies de cada mes, en el compte que a aquest efecte designe la mare. Aquesta quantia haurà d'actualitzar-se anualment, segons l'increment que experimente l'índex de preus al consum en els dotze mesos immediatament posteriors a la data d'aquesta sentència. Les despeses extraordinàries seran abonades a mitges entre tots dos progenitors.  
Tot això sense fer una especial condemna en les costes d'aquest procediment.  
Ferma aquesta sentència, es declara dissolt el règim econòmic del matrimoni.  
I ferma que siga aquesta resolució, remeteu-ne un testimoniatge al Registre Civil Central, per a l'anotació marginal.  
Notifiqueu la present resolució a les parts i al Ministeri Fiscal, i feu-los saber que contra aquesta sentència podran interposar en aquest jutjat un recurs d'apel·lació, dins dels vint dies següents a la notificació, que serà resolt per l'Audiència Provincial d'Alacant.  
  
Aquesta és la meua sentència, que acorde, mane i signe.  
Publicació. Donada que ha sigut publicada l'anterior sentència en el mateix dia de la data, per la magistrada jutgessa que la subscriu, estant celebrant audiència pública, presente jo, el lletrat de l'Administració de justícia, en done fe.  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació del present edicte en el DOGV per a portar a efecte la diligència de notificació de sentència a Jorge Darío Rojas Rojas.  
  
Elx, 13 de març de 2020.- El lletrat de l'Administració de justícia: Antonio Salar Andreu.